# E E L N Õ U

## NARVA LINNAVALITSUS

#### K O R R A L D U S

Narva .08.2021.a nr \_\_\_\_\_ -k

**Avaliku ürituse „Narva Suvepäevad“ loa taotluse rahuldamine**

1. **Asjaolud ja menetluse käik**

Narva Linnavalitsuse Kultuuriosakond esitas Narva Linnavalitsusele avaliku ürituse loa taotluse. Narva Linnavalitsuse Kultuuriosakond kavandab läbi viia 28.08.2021 ja 29.08.2021 kell 11.00-22.00 avaliku ürituse „Narva Suvepäevad“. Ürituse raames toimub Narva linna erinevates kohtades sari kõige erinevamatest üritustest üldpealkirja all "Narva Suvepäevad". See on teine aasta järjest toimuv sündmus, mis hõlmab kultuuri-, spordi-, noorte- ja muid üritusi mitmesuguste huvide ja vanustega inimestele. Üritused toimuvad Narva sadamas, Narva linnuses ja Kunstigaleriis. Narva linnuses toimuvad meelelahutusprogramm, noortekontsert, tantsu – ja vokaalkollektiivide esinemised, Rammumees, sportlikud tegevused, töötoad, tasuta batuudid lastele. Kohapeal on korraldatud kiirtestimine ja COVID passide kontroll. Üritusel osalemine on võimalik ainult negatiivse testi tulemisega või COVID passiga. Kunstigaleriis toimiva Kunstnikupäeva osalejate arv ei ületa 100 inimest. Selle piirangu kontrollimiseks üritusel osalevad korrapidajad. Narva sadamas toimuva ürituse osalejate arv on piiratud paatide mahuga ning ei ületa 100 inimest.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada Narva Linnavalitsuse Kultuuriosakonna taotlus avaliku ürituse „Narva Suvepäevad“ läbiviimseks.
   2. Ürituse läbiviimise kohaks on Narva linnus, Kunstigalerii, Narva sadam, Narva linn.
   3. Avaliku ürituse korraldajaks on Narva Linnavalitsuse Kultuuriosakond reg.nr 75024260, Peetri plats 1, Narva.
   4. 28.08.2021 Narva Linnuses toimub alkohoolsete jookide müük etanoolisisaldusega kuni 6% mahust. Korra tagamiseks on sõlmitud turvateenuse osutamise leping.
   5. Avalik üritus toimub Narva linnuses 28.08.2021 kellaajal 14.00-22.00, Kunstigaleriis 29.08.2021 kellaajal 11.00-15.00, Narva Sadamas 29.08.2021 kellaajal 13.00-18.00.
   6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 19.08.2020 korraldusega nr 282 „COVID-19 haiguse leviku tõkestamiseks vajalikud liikumisvabaduse ning avalike koosolekute pidamise ja avalike ürituste korraldamise piirangud“ kehtestatud nõudeid
2. **Rakendussätted**
   1. Korraldus jõustub seaduses sätestatud korras.
   2. Linnamajandusametil teha korraldus asjaosalistele teatavaks.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Jelena Golubeva Üllar Kaljuste

Linnapea asendaja Linnasekretär